
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	26 august 2009

	Nr.
	27/407 


R A P O R T

asupra proiectului de Lege pentru ratificarea Acordului între România şi Republica Coreea în domeniul securităţii sociale, semnat la Seul la 11 septembrie 2008
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.PLx 329 din 29 iunie 2009, cu dezbaterea pe fond în procedură obişnuită, a proiectului de Lege pentru ratificarea Acordului între România şi Republica Coreea în domeniul securităţii sociale, semnat la Seul la 11 septembrie 2008.
La întocmirea prezentului raport Comisia a avut în vedere avizul favorabil al Consiliului Legislativ (nr.556/28.05.2009).
Proiectul de lege are ca obiect de reglementare ratificarea Acordului între România şi Republica Coreea în domeniul securităţii sociale. Acesta reglementează acordarea pensiilor şi se aplică oricărei persoane care este sau a fost supusă legislaţiei oricărei părţi contractante şi este prevăzută egalitatea de tratament între cetăţenii unei părţi contractante care au domiciliul pe teritoriul celeilalte părţi contractante şi cetăţenii acestei din urmă părţi contractante, precum şi posibilitatea exportului prestaţiilor de securitate socială.
Comisia propune Plenului Camerei Deputaţilor aprobarea proiectului de lege în forma prezentată. 

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 
La dezbaterile care au avut loc în şedinţa comisiei din 25 august 2009 au participat, în conformitate cu prevederile art.55 din Regulamentul Camerei Deputaţilor:

· Marius Lazăr – Secretar de Stat, Ministerul Muncii, Familiei şi Protecţiei Sociale;
· Magda Filip – Director, Ministerul Muncii, Familiei şi Protecţiei Sociale.
La lucrările comisiei au fost prezenţi 16 deputaţi, din totalul de 19 membri ai comisiei.
Raportul comisiei a fost adoptat cu unanimitate de voturi.
Camera Deputaţilor este prima Cameră sesizată, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

PREŞEDINTE,




SECRETAR,


Victor Paul DOBRE



KEREKES Karoly

Întocmit,

Consilier parlamentar Elena ANGHEL

